'''Ole Tønder Lange''' (født [[18. juli]] [[1749]], død [[10. maj]] [[1814]]) var [[godsejer]] og søn af godsejer [[Jens Lange (godsejer)|Jens Lange]] (-[[1790]]) og født på [[Rødkilde (Ulbølle Sogn)|Rødkilde]] [[18. juli]] [[1749]]. [[1789]] købte han hovedgården [[Bratskov]] i [[Han Herred]] i [[Thysyssel]] nogle år efter [[Oksholm|Oxholm]], ligesom han også en tid ejede [[Hals Ladegård]]. Til iværksættelse af landøkonomiske forbedringer på disse godser fik han [[1786]]-[[98]] af statskassen gentagne gange betydelige [[lån]], som særlig anvendtes på Bratskov, hvor store [[sø]]arealer udtørredes, betydelige [[kanal]]anlæg foretoges, og [[hovedgård]]en udparcelleredes og delvis fordeltes til bønderne hvis gårde samtidig udskiftedes. Lange døde i [[København]] d. [[10. maj]] [[1814]] som [[justitsråd]] og [[generalkrigskommissær]] efter at have oprettet et legat for invalide underofficerer. Forinden havde han solgt Bratskov og købt gården [[Kastrup (Amager)|Kastrup]] på [[Amager]]. Lange var
1785 bleven gift med Ingeborg Cathrine Wilsbech (f. 15. Febr. 1766 d. 24. April 1840), datter af Justitsraad Erik Wilsbech til [[Sejlstrup]] ved [[Hjørring]]. Længe efter Ole Tønder Langes død opstod stationsbyen [[Brovst]] omkring hovedgården [[Bratskov]]. Ole Langes Vej, som ligger tæt ved hovedgården, er opkaldt efter ham.
Historie Kultur Organisationer